Torony Község Weboldala

Átröpülök hosszában hazámon - a PIM mobil kiállítása
2024-01-21 10:30 - 2024-01-22 13:00 (Europe/Budapest) | Toronyi Gyógyszertár mögötti parkoló
PETŐFI IRODALMI MÚZEUM (Petőfi busz) mobil kiállítása.
2024.01.21. vasárnap 10:30 tól 15:00 óráig látogatható. 2024.01.22. 9:00 órától 13:00 óráig tekinthető meg.
A Petőfi Bicentenárium kapcsán megvalósult utazó tárlat kiemelt célja, hogy Petőfi Sándor életművét új megközelítésbe helyezze és minél szélesebb körben elérhető élményt nyújtson az érdeklődők számára. A kiállítás gerincét 10 emblematikus gyűjteményi tárgy kiállítása adja, amelyekhez ismert versek kapcsolódnak: a tárgyak az alkotó életét meghatározó döntéseket, pillanatokat, találkozásokat idézik meg, elindulva a közönség előtt bemutatkozó költő első nyilvános arcképétől az 1847-ben kiadott Petőfi összes költeményét tartalmazó kötetig. A tárgyfalak izgalmas, interaktív elemek útján idézik meg a kiemelt emlékeket és hanganyagok, képek, illetve szövegek segítségével késztetik kutatásra, feltárásra, játékra a látogatókat.

Álarc készítés
2024-02-02 16:00 - 18:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
Álarc készítés gyerekeknek.

Falufarsang
2024-02-03 18:00 (Europe/Budapest) | Toronyi Sportcsarnok
Batyus álarcosbál, gyermekekkel, tombolával. Batyudban legyen édes, sós, ehető, iható. Zenét Dj Tüzi szolgáltatja. Előtte nap 16 órától álarc kikészítés, nem csak gyerekeknek.

Tollaslabda verseny
2024-02-10 09:00 (Europe/Budapest) | Toronyi Sportcsarnok
A Pillangó Tollaslabda Klub és a Toronyi Művelődési Ház és Könyvtártollaslabda versenyt szervez. Toronyiaknak a jelentkezés 2024.02.05-ig a 06302076803 telefonszámon.

2023/2024. TANÉVI TOLLASLABDA DIÁKOLIMPIA® Vas Vármegyei Döntő
2024-02-24 09:00 - 2024-02-25 16:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
A kétnapos rendezvényen a Toronyi KSK gyermekei is indulnak. Várjuk a szurkolókat.

Beszélgetés Fénylőcsillaggal
2024-02-25 17:00 - 20:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
A Művelődési Ház Karankó Galériájában, beszélgetés a spiritualitásról, jelenről, jövőről. Szavak, csend, hangok, dallamok.

Közösségünk Kincsei vándorkiállítás
2024-03-02 10:00 - 13:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
A vármegyei hatókörű városi múzeumok által létrehozott Közösségünk Kincsei című roll up kiállítás Vas Vármegye múzeumairól. Kiemelten a Szent Márton Intézetről. Magáról Szent Mártonról, akinek kultusza közösség megtartó erejű vármegyénkben. Elsősorban a muzeális intézménnyel nem rendelkező településeken láthatják az érdeklődők vármegyéjük roll up kiállítását,ami 2 hétig lesz látogatható a településen.
A program a Kulturális és Innovációs Minisztérium támogatásával, a Nemzeti Művelődési Intézet szervezésében valósul meg.
Együttműködő partnerek: Savaria Múzeum, Magyar Nemzeti Múzeum | Kiállítási koncepció és rendezés: SM-Szent Márton Intézet.

Március 15-i megemlékezés
2024-03-15 10:00 - 10:30 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
Az 1848–49-es forradalom és szabadságharc kezdetének, a modern parlamentáris Magyarország megszületésének napja, Magyarország nemzeti ünnepe. Torony Község Önkormányzata ezen alkalomból műsorral, koszorúzással, egybekötött megemlékezést tart a művelődési ház előtti “kopjafa téren”.

Húsvéti sonkafőzős családi nap
2024-03-29 10:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
2024.03.29-én 10:00 órától a Művelődési Ház mögötti közösségi színtéren, (eső esetén a Művelődési Házban).
Sonkafőzés közben, húsvéti ajtódíszt (kopogtatót) készítünk, tojást festünk (hagyományos és modern módon). A sonka adott, de tojást hozz magaddal! A nagypéntek szellemiségéhez méltón, beszélgetéssel, közös húsvéti készülődéssel múlatjuk az időt és a végén minden érdeklődő család vihet haza a közösen főzött sonkából.
A sonka lakossági felajánlás. Köszönet érte!

Mandala szövés
2024-04-12 15:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
A mandala szanszkrit szó, jelentése kör, ív, korong, és jelentése a tudattal is kapcsolatos, hiszen készítése egyfajta koncentrációs, meditatív állapotot hoz létre.
Mandala szövése – ez valami új, valami, ami még alig ismert itthon. Pedig szerte az egész világon ősidők óta készültek fakeret köré fonallal szőtt egyedi tárgyak. Fonalmandala, mely ugyanazt kifejezi, mint minden mandala, vagyis a világ leképezése, megjelenítése. Készítője kreatívan, egyedi módon megjeleníti a körülötte levő világot és önmagát.
A műhelymunka során elkészítheted a saját védelmező fonalmandaládat, melyet pl. Mexikóban „Isten szemének” neveznek. Csodás élményben lesz részed, fantasztikus, saját művedet alkotod meg!
A foglalkozást vezeti:
Eöry Beáta, népművelő, magyartanár, tanító.
„10 éve szőttem az első fonalmandalát, tibeti mester utasításai alapján. Nagyon fontos számomra a hitelesség, a forrás megtalálása és a hagyományok megőrzése. Így tanultam más tibeti mesterektől is. Majd felfedeztem a modern stílusú fonalmandalákat, ez teljesen lenyűgözött. Ezen az úton haladva másik három barátommal már a harmadik Varázslatos fonalmandala kiállításon mutatkoztunk be munkáinkkal, jelenleg Budapesten látható az első magyarországi szövött mandala gyűjtemény.
Remélem, Toronyban is lesznek lelkes készítők, hiszen ez egy csodálatos technika, melyet mindenki megismerhet pénteken. 3 órakor a gyerekeket, 5 órakor a felnőtteket várom sok szeretettel!”

Apa vasárnap
2024-04-28 10:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
“Nagyon lényeges az apa minőségi jelenléte, szerepe, viselkedése a családban, a tőle kapott emlékek, értékek, minták is örökre bevésődnek gyermekei lelkébe.” /Prof. Dr. Bagdi Emőke/
Tegyük “szabaddá” anyu vasárnap délelőttjét! 🙂
Édesapákat kisgyermekeikkel együtt várjuk időjárástól függően a Művelődési Házba vagy a játszótérre egy közös délelőtti hancúrozásra.

Májusfa állítás
2024-05-01 15:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
A májusfa felállítás után, a Karajtépők főztjével megtömjük a hasunk. Árpa, szőlő és gyümölcs levével vidámítva magunk, az Aranypatak Asszonykórussal, tangóharmonika kísérettel múlatjuk Isten szent napját.

Örökítsd meg a jelent a jövőnek
2024-05-03 17:00 - 19:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
2024. Május 3. péntek 17:00 órakor
Toronyi Művelődési Házban
9791Torony Felsőőri utca 47.
A Magyar Nemzeti Levéltár
Vas Vármegyei Levéltárának munkatársa
Dr. Melega Miklós tart izgalmas előadást Toronyról.

Istennel talállak, testvérem!
2024-05-15 15:00 - 18:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
A cigány közösségekben „álruhában járó” legendás kutató, a „szőke cigány”, azaz Erdős Kamill (1924-1962) etnográfus, nyelvész alig ismert fényképei, a kevésbé kutatott kézirataiból, magnószalagjaiból kibomló történetei állnak a Néprajzi Múzeum új időszaki vándor kiállításának középpontjában. Az „Istennel talállak, testvérem! – Cigány történetek” című tárlat igazi kuriózum: a gyulai Erkel Ferenc Múzeum gyűjteményében őrzött Erdős Kamill-hagyatékot, azaz a 20. századi magyarországi cigányság körében végzett egyszerre progresszív és szubjektív kutatás eredményeit most először ismerheti meg a közönség. A tárlat ugyanakkor azt is megmutatja, hogy élhet tovább egy lezártnak tűnő életmű: a két említett múzeum etnográfusai több mint fél évszázad után felkutatták az egykori közösségek ma élő tagjait, a már nem élők emlékét.

Pünkösdi királyválasztás
2024-05-20 15:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
Férfias játékok. /Ami eldönti, ki a király./
Népi játékok, hogy a család is játszhasson. /méta, csülközés, botdobás/
Nyársfaragás. /Bicska legyen nálad!/
Szalonnasütés.
A programot rossz idő esetén elnapoljuk.

Gyereknap
2024-05-26 10:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
10:00 süteményvásár
14:30 InciFinci gyermekfoglkoztató
15:30 Galaxi RRC akrobatikus rock and roll
16:00 Capito gitárklub
Közben: íjászat, lovaglás, ugrálóvár, palacsinta (gyermekeknek ingyenes), tűzoltó- és rendőrautó, traktor, arcfestés, fagyi.
Gyermeknapi előzetes: Dotto-vonat 25-én 9:00 órától.
Kovács György ajándéka a toronyi gyerekeknek.
Kincskereső játék.
Brandnyul rajzpályázat képeinek kiállítása, nyertesek díjazása.
A felnőtteknek 1000Ft a belépő, amit egy tál meleg étellel tudunk meghálálni. Minden befolyt összeget a Toronyi Csicsergő Óvoda játszóterének felújítására használunk fel.
A Toronyi Roma Nemzetiségi Önkormányzat támogatásával.

Hősök napja
2024-05-26 10:30 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
Ünnepi megemlékezés a plébánia kertben.

Örökítsd meg a jelent a jövőnek
2024-05-31 16:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
Toronyi Művelődési Házban
9791Torony Felsőőri utca 47.
A Magyar Nemzeti Levéltár
Vas Vármegyei Levéltárának munkatársa
Dr. Melega Miklós tart izgalmas előadást.

Májusfa kitáncolás
2024-06-01 15:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
Batyus mulatság táncházzal és kincskereséssel. Fellépő a Bucsi Rezedák. Ha jöttök lesztek, ha hoztok esztek, isztok. 🙂
A kincskereső játék, gyermekeknek szóló, vidám vetélkedő. A számukra ingyen üdítőt, ásványvizet biztosít Torony Község Önkormányzata.

Grundfoci
2024-07-26 15:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
Hagyományteremtő céllal grundfoci bajnokságot hirdet a Toronyi Művelődési Ház és Könyvtár!
Cél: Kicsit elfelejteni a mobiltelefonokat, együtt lenni, játszani, beszélgetni.
Időpont: 2024. július 26. péntek 15:00 óra
Helyszín: Találkozás a Művelődési Ház elött
A bajnokság részletei:
– 5 + 2 fős csapatok jelentkezését várjuk a 0630 2076803 telefonon.
– Legalább 3-4 csapat indulása esetén tartjuk meg a „bajnokságot”.
– Részvétel 10-16 éves korig.
– 2 x 15-20 perces félidők
A szabályok megbeszélés tárgyát képezik. A grund focira jellemző rugalmas, örömet okozó játékot szeretnének a szervezők.

Idősek napja
2024-09-26 14:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
Torony Község Önkormányzata az idősek világnapjához kötődő rendezvényére nagy szeretettel vár minden 65. életévét betöltött, állandó lakcímmel rendelkező toronyi lakost.
14:00 szaval Fazekas Gábor előadóművész, alpolgármester
14:15 Kovács György polgármesteri köszöntője
14:29 Laki János a Gazdag Gyula Általános Iskola iskolaigazgatójának köszöntője
14:40 Tislér Móni gitárjátéka
14:55 A Toronyi Gazdag Gyula Általános Iskola tanulóinak előadása
15:10 A Toronyi Csicsergő Óvoda előadása
15:25 Kissné Ilona ünnepi köszöntő
15:30 Haller László megszenteli az ételt
15:40 Estebéd
16:00Batyi Fusion(jóebédhez szól a nóta) Tánc.

Apa-vasárnap
2024-09-29 10:00 - 12:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU

Ringató - Torony
2024-10-10 10:00 - 10:30 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
👶🎵🤱🤗
Vedd ölbe, ringasd, énekelj! 🎶
A Ringató országos kisgyermekkori zenei nevelési program 1991 óta. Várandós édesanyáknak, kisgyermekeknek hároméves korig és szüleiknek, nagyszüleiknek szól. A Ringató Kodály útmutatásait követi, élő énekszóval, hangszerjátékkal, nagyrészt a magyar néphagyományból merített zenei anyaggal mutat mintát a szülőknek a családban történő zenei nevelésre, kisebb részben más népek dalai hangzanak el magyar költők verseivel, és értékes, komponált gyerekdalok is. Céljuk, a már említett mintaadás a fiatal szülők számára, valamint az, hogy a felnőttek, elsősorban az anyukák, ne féljenek az énekléstől. 😊 Látogassatok el az eseményre és éljétek át a közös éneklés örömét! ❤️🎵
🌏 Helyszín: Toronyi Művelődési Ház és Könyvtár
Felső emeleti tükrös terem!
Torony, Felsőőri utca 47, 9791
🕒 Délelőtt 10 órakor! Időtartam: 30 perc
🚗 A parkolás ingyenes a művelődési ház előtt!
☝️ Érdemes legalább 10 perccel az alkalom előtt érkezni, hogy ne maradjatok le semmiről! A foglalkozás pontban tíz órakor kezdődik!
💰 2000 Ft/Család
❗🎫❗Az 5️⃣ alkalmas bérlet a helyszínen megvásárolható!
🧦 Az eseményen zokniban vagyunk, így készüljetek a lábbelikkel!😊
🥨🍪🧸⚽ Játékokat és ételt NEM kell hozni az alkalomra! ☺️
Bármily’ egyéb kérdés esetén keressetek bátran! ☺️
☎️ 06/70 420-6481
Sok szeretettel várok minden érdeklődőt, Toronyi és környékbeli faluk kisgyermekes (0-3) családjait, szülőket és nagyszülőket egyaránt! 🤗
Tislér Móni – Foglalkozásvezető 🎵🌷

Szelektív hulladékszállítás
2025-01-19 | Torony (település), Torony, 9791, HU
Az STKH Sopron és Térsége Környezetvédelmi és Hulladékgazdálkodási Nonprofit Kft. közlése szerint január 19-én, hétfőn lesz Toronyban az aktuális hónapban esedékes szelektívhulladék-gyűjtési nap.
Ezen a napon a szelektív módon gyűjtött hulladékkal teljesen megtöltött zsákokat bekötve, vagy az erre a célra rendszeresített gyűjtőedényt, reggel 5 óráig kell kihelyezni a házak elé.

CIRKUS /Óriás bábok/
2025-01-31 18:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
Óriás mesehősök, bravúros mutatványok, látványos produkciók. Szórakoztató előadás az egész család számára. Egzotikus állatok.
Belépő: 2500Ft Tombola sok nyereménnyel.

Jótékonysági Farsangi Mulatság (Toronyi Csicsergő Óvoda szülői közössége szervezésében)
2025-02-08 16:00 (Europe/Budapest)
Vidám farsangi mulatságra hívjuk kicsiket és nagyokat 2025. február 8-án, szombaton 16:00 órától a Művelődési Házba! Farsangi játékok, kölyökdiszkó, tombola és fergeteges bál vár mindenkit. Ne feledjétek, a legjobb jelmezeket díjazásban részesítjük! Támogatói jegy: 500 Ft, gyerekeknek a belépés ingyenes. Tombola ára: 300 Ft. Gyertek, mulassunk együtt!

Szelektív hulladékszállítás
2025-02-10 04:30 - 17:00 UTC | Torony (település), Torony, 9791, HU
Az STKH Sopron és Térsége Környezetvédelmi és Hulladékgazdálkodási Nonprofit Kft. közlése szerint február 10-én, hétfőn lesz Toronyban az aktuális hónapban esedékes szelektívhulladék-gyűjtési nap.
Ezen a napon a szelektív módon gyűjtött hulladékkal teljesen megtöltött zsákokat bekötve, vagy az erre a célra rendszeresített gyűjtőedényt , reggel 5 óráig kell kihelyezni a házak elé.

Faluszépítő szemétszedési akció
2025-02-15 10:00 - 12:00 (Europe/Budapest) | Kossuth Lajos utca, Torony 9791, Magyarország
Szombat délelőtti szemétgyűjtő akcióra várja jövő héten az önkénteseket a toronyi önkormányzat.
Február 15-én (szombaton) 10:00-12:00-ig hagyományteremtő szándékkal szemétszedési akciót hirdet Torony Község Önkormányzata. A Kossuth utca sportpálya felőli részén gyűjtjük össze a hulladékot. A gyűjtőzsákokat, védőkesztyűket az önkormányzat biztosítja. Találkozó a sportpálya bejáratánál. Kedvezőtlen időjárás esetén egy héttel tolódik az akció.
Tegyünk együtt a falunkért! Szeretettel várunk mindenkit!
Fotó: Derdák Ferenc

FALU FARSANG
2025-02-15 18:00 (Europe/Budapest)
Beöltözős, Batyus Bál
a toronyi művelődési házban
2025.02.15. (szombat)
kapunyitás:18:00
Tombolajegy: 400Ft
A bevételt a Toronyi Csicsergő Óvodának ajánljuk fel
Zene: DJ Tüzi

II. Toronyi kvízest
2025-02-21 18:00 (Europe/Budapest) | Toronyi Művelődési Ház és Könyvtár, Felsőőri u. 47., Torony, 9791, HU
A nagy népszerűségnek örvendő közösségi játékok januárban elindultak Toronyban is. A szervezők továbbra is várják az újjelentkezőket is.
Február 21-én (pénteken) 18.00-kor folytatódik a Toronyi Kvízestek, továbbra is havonta tervezetten jelentkező sorozata.
A program nagy népszerűségnek örvend országszerte, egyik vidéki központja épp Vas Vármegye.
A játék időtartama közel két óra. A kvízben nemcsak irodalmi, történelmi, földrajzi témák szerepelnek, hanem napjaink közismert eseményeiről, filmekről, hazai és világsztárok életéről is előfordulnak kérdések.
A rendezvényen való részvétel ingyenes. A nevező, maximum 7 fős csapatokgondoskodhatnak maguknak ételekről, italokról.
Szeretettel várjuk a játékos kedvű csapatok jelentkezését a muvhaz.torony@gmail.com email címre február 19-ig.
